

OSNOVNA ŠKOLA TRNJANSKA

ZAGREB, Trnjanska cesta 99

Email: zupanijsko.povijest.trnjanska@gmail.com

KLASA: 602-01/25-01/3 POVJERENSTVO GRADA ZAGREBA ZA PRIPREMU I

URBROJ: 251-314-25-1 PROVEDBU NATJECANJA UČENIKA OSNOVNIH ŠKOLA

U Zagrebu 10. siječnja 2025. IZ POVIJESTI OSNOVNIM ŠKOLAMA GRADA ZAGREBA

 koje provode školsko Natjecanje iz povijesti

 PREDMET**: Školska i županijska razina Natjecanja iz povijesti 2025.**

Poštovani,

Osnovna škola Trnjanska i ove je godine domaćin županijske razine Natjecanja iz povijesti za učenike sedmih i osmih razreda u Gradu Zagrebu.

**Školsko Natjecanje iz povijesti održat će se u srijedu, 22. siječnja 2025. u 13:00.**

**Županijsko Natjecanje iz povijesti održat će se u srijedu, 12. ožujka 2025. u 11:00 u Osnovnoj školi Trnjanska.**

Osnovne škole, čiji se učenici žele natjecati na školskoj razini, dužne su prijaviti učenike na školsku razinu natjecanja putem web servisa-aplikacije za Natjecanja i smotre Agencije za odgoj i obrazovanje.

Ovlaštena osoba u školi, koju je imenovao ravnatelj škole, treba prijaviti učenike za natjecanje putem WEB servisa – aplikacije za Natjecanja i smotre <https://natjecanja.azoo.hr> te u istoj preuzeti pisane provjere i njihova rješenja prema uputi Državnog povjerenstva za pojedino natjecanje ili smotru.

**Molimo vas da u aplikaciju obavezno unesete sve učenike koji su sudjelovali, kao i broj ostvarenih bodova.**

U privitku su Posebna pravila Natjecanja iz povijesti u školskoj godini 2024./2025. preuzeta s elektronske stranice AZOO-a .

**Molimo Vas da ih dobro proučite.**

**Mentori učenika s teškoćama trebaju najmanje 15 dana prije održavanja svake razine natjecanja, na email adresu:** **natjecanjaismotre@azoo.hr** **te na adresu:** **marijana.marinovic@azoo.hr** **javiti koje tehničke uvjete organizatori trebaj osigurati.**

Natjecanje provodi školsko povjerenstvo kojega imenuje ravnatelj škole.

**Nakon provedene školske razine natjecanja, sve škole koje su sudjelovale trebaju:**

1. **Najkasnije do četvrtka, 30. 1. 2025. poslati elektroničkom poštom, isključivo na e-mail**: zupanijsko.povijest.trnjanska@gmail.com

**KONAČNU LISTU PORETKA u Excel tablici (u prilogu):**

Važno je pridržavati se uputa za popunjavanje i u njoj ne raditi nikakva dodatna formatiranja.

 Malim tiskanim slovima (osim zaporke) popunjavaju se polja koja su relevantna za natjecanje: redni broj, OIB, ime, prezime, školska godina, broj kategorije, razred, ime i prezime mentora, naziv škole, grad, broj županije, županija, ostvareno mjesto, bodovi i zaporka. S obzirom na zahtjeve održavanja državnih natjecanja ili smotri potrebno je upisati i datum i mjesto rođenja učenika.

 U Excel (.xls) tablici dodane su dvije rubrike u koje se mogu upisivati traženi podaci, a koji se neće unositi u bazu podataka.

1. **Najkasnije dočetvrtka, 30. 1. 2025., sve škole koje su sudjelovale na školskoj razini natjecanja, trebaju na adresu OŠ Trnjanska, Trnjanska cesta 99, 10000 Zagreb DOSTAVITI OSOBNO:**
* Prilog 2 - izvješće školskog povjerenstva
* Prilog 5 - Ljestvica konačnog poretka za 7. i 8. razred
* Sve testove učenika koji su sudjelovali na školskoj razini natjecanja **sa „zaklamanim“obrascem za zaporku (Prilog zaporka).**
* Suglasnost za učenika i mentora ostaju u matičnoj školi do kraja školske godine ( 31. 8. 2025.)

 **Navedeni dokumenti moraju sadržavati pečat škole i potpis odgovorne osobe.**

**Nakon što Županijsko povjerenstvo pregleda sve ispitne materijale i testove, popis učenika koji se pozivaju na županijsku razinu natjecanja objavit će najkasnije do srijede 19. veljače 2025. na *web-*stranici:** [www.os-trnjanska-zg-skole.hr](http://www.os-trnjanska-zg-skole.hr)

Napomena:

Učenici osmih razreda koji su za vrijeme natjecanja na terenskoj nastavi u Vukovaru, na natjecanje ih prijavljuju njihove matične škole Agenciji za odgoj i obrazovanje. Detaljnije upute možete pročitati na stranicama AZOO-a.

Sve daljnje upute pratite na mrežnim stranicama škole.

U prilogu:

* Opća pravila za provedbu natjecanja i smotri učenika osnovnih i srednjih škola Republike Hrvatske u školskoj godini 2024./2025.
* Posebna pravila Natjecanja iz povijesti 2024./2025.
* Školsko i županijsko Natjecanje iz povijesti - dopis Osnovne škole Trnjanska
* Excel tablica
* Privola za maloljetne učenike
* Privola za mentore
* Prilog 2 – Ljestvica privremenog poretka
* Prilog 3 – Obrazac za zaporku
* Prilog 4 – Žalba
* Prilog 5 – Ljestvica konačnog poretka
* Prilog 6 - Izvješće šk. povjerenstva

 Predsjednik Županijskog povjerenstva

 

 Nada Šimić, prof.